<b>ואלו </b>הם השאלות אשר שאל הרב הנזכר זצ"ל ותשובתם בצדם: שאלה ילמדנו רבינו את הנמצא בספר אהבה הלכות תפלין (פ"א ה' י''א) עור של מזוזה אין צריך עבוד לשמה אף על פי ששל ספר תורה ותפלין צריכין עבוד לשמן ונפסלין אם לא יעבד לשמן אי משום דקארי לה למזוזה קדושה קלה הלא [קרא] גם כן לתפלה של יד קדושה קלה יאיר לנו רבינו מאין זה בא:
תשובה לא מפני זה הוא אלא מפני שלא נשמע במזוזה עבוד לשמה כלל והיכא דאתמר אתמר והיכא דלא אתמר לא אתמר ואם תאמר ומה טעם תפילין וס"ת צריכין עבוד לשמן ומזוזה אינה צריכה עבוד לשמה לפי שעצמו של ס"ת ועצמן של תפילין הן המצוה ולפיכך צריכין לעשות להן עבוד לשמן דהוא חשיבות יתירא שיזהר בעבודתן כדי שיעמדו ימים רבים ועצמה של מזוזה אינה המצוה ולא תחשב מצוה אלא מפני הבית שחייב בה ואם אין בית אין מזוזה אבל ספר תורה ותפלין חובת הגוף החדירה היא: וכתב משה (אמ"ת עיין בהגה"מ שם מה שהביא משם ספר התרומה שתירץ רבינו ז"ל שהמזוזה היא שמירה מפני המזיקין והוקשה לו בדברי רבינו וכפי מה שכתוב כאן ניחא):